Πρωτάθλημα Αθήνας πετοσφαίρισης ανδρών 1926

Το 2ο Πρωτάθλημα Αθήνας βόλεϊ του Πανιωνίου έγινε το 1926 με την άδεια του ΣΕΓΑΣ. Μετείχαν 9 ομάδες (6 σωματεία και 3 σχολές) και νικητής αναδείχθηκε το Διδασκαλείο Γυμναστικής (η μετέπειτα "Γυμναστική Ακαδημία") που κατέκτησε το τριετές επαμειβόμενο κύπελλο του Πανιωνίου. Εκτός από το πρωτάθλημα συλλόγων/σχολών ο σύλλογος διοργάνωσε επίσης σχολικά πρωταθλήματα γυμνασίων, σχολαρχείων και για πρώτη φορά στην Ελλάδα πρωτάθλημα γυναικών.

 Το δεύτερο πρωτάθλημα βόλεϊ του Πανιωνίου διεξήχθη από 31 Ιανουαρίου ως 28 Μαρτίου 1926 στο Παναθηναϊκό Στάδιο και το γυμναστήριο του Εθνικού Αθηνών. Σύμφωνα με την προκήρυξη δικαίωμα συμμετοχής είχαν "πάντες οι εν Αθήναις και Πειραιεί και περιχώροις εδρεύοντες Γυμν. Σύλλογοι ανεγνωρισμένοι υπό του ΣΕΓΑΣ, το Εθνικόν Πανεπιστήμιον, το Διδασκαλείον Γυμνασιτκής, αι Στρατιωτικαί και Ναυτικαί Σχολαί και ομάδες συλλόγων άλλων πόλεων της Ελλάδος ή Ελλήνων του εξωτερικού". Δεν είναι γνωστό το σύστημα διεξαγωγής. Οι τελικοί των πρωταθλημάτων πραγματοποιήθηκαν την Κυριακή 28 Μαρτίου 1926 στο Στάδιο, με μεγάλη επισημότητα, παρουσία εκπροσώπων της πολιτείας, αθλητικών, εκπαιδευτικών και πανεπιστημιακών αρχών. Πρωτάθλημα Αθηνών ομάδων βόλεϊ: ξεκίνησε στις 31 Ιανουαρίου 1926 και μετείχαν 9 σωματεία και ανώτατες σχολές:Ομάδες (9): Πανιώνιος, Εθνικός Γ.Σ., Πανελλήνιος Γ.Σ., Παναθηναϊκός Α.Ο., Γ.Σ. Αμαρουσίου, Ατρόμητος Αθηνών, Διδασκαλείο Γυμναστικής, Πανεπιστήμιο Αθηνών, Σχολή Ευελπίδων. Τελικός: Διδασκαλείο Γυμναστικής - Πανεπιστήμιο Αθηνών: ; Πρωταθλητής: Διδασκαλείο Γυμναστικής Η επιτυχία της διοργάνωσης του 1925 είχε ως αποτέλεσμα το 1926 να υπάρξει αθρόα συμμετοχή σωματείων, σχολών, γυμνασίων κλπ. Έτσι ο σύλλογος αποφάσισε να διοργανώσει δύο ξεχωριστά σχολικά: 1) Γυμνασίων (με 12 σχολεία) και 2) Σχολαρχείων ή β΄ κατηγορίας (ως 15 ετών, μετείχαν 5 σχολεία). Το Πρωτάθλημα Γυμνασίων, Εμπορικών Σχολών και Ιδιωτικών Λυκείων βόλεϊ Αθηνών ξεκίνησε στις 24 Ιανουαρίου 1926. Μετείχαν 12 γυμνάσια: Β΄, Γ΄, Ε΄, Στ΄ Αθήνας, Πρότυπο Κλασικό Γυμνάσιο, Λεόντειο Λύκειο, Βαρβάκειο Γυμνάσιο, Β΄ και Γ΄ Εμπορική Σχολή, Αγγλική Εμπορική Σχολή Μπάρξερ, Δραγάτσειο Εκπαιδευτήριο, Εκπαιδευτήριο Μακρή. Διεξήχθη με έγκριση και υπό την προστασία του Υπουργείου Παιδείας, με εγκύκλιο που απέστειλε ο αρμόδιος υπουργός κ. Λιβαθυνόπουλος. Οι τελικοί πραγματοποιήθηκαν την Κυριακή 28 Μαρτίου 1926 στο Στάδιο, με μεγάλη επισημότητα, παρουσία εκπροσώπων της πολιτείας, αθλητικών, εκπαιδευτικών και πανεπιστημιακών αρχών. Κατάταξη:1. Στ΄ Γυμνάσιο Αθηνών (Νέου Κόσμου) με γυμναστή τον Εμμ. Μπαμιέρο. 2. Β΄ Γυμνάσιο Αθηνών 3. Γ΄ Γυμνάσιο Αθηνών Ειδικό πρωτάθλημα Ελληνικών Σχολείων (ή Β΄ κατηγορίας): Η παρότρυνση της πολιτείας προς τους διευθυντές των σχολείων να πάρουν μέρος στο πρωτάθλημα βόλεϊ του Πανιωνίου, είχε ως συνέπεια να δηλώσουν συμμετοχή και Ελληνικά σχολεία (σχολαρχεία). Για να μην αποθαρρύνει το όψιμο ενδιαφέρον ο Πανιώνιος αποφάσισε να διοργανώσει και δεύτερο σχολικό πρωτάθλημα για τους μικρότερους μαθητές των σχολαρχείων (ελληνικών σχολείων), το οποίο ονόμασε "Ειδικό πρωτάθλημα Ελληνικών Σχολείων (ή Β΄ κατηγορίας)". Ως ημερομηνία έναρξης αρχικά ορίστηκε η 21η Φεβρουαρίου. Όμως, λόγω καθυστερημένων δηλώσεων μετατέθηκε για τις 3 Απριλίου.Οι αγώνες ολοκληρώθηκαν στις 11 Απριλίου και συμμετείχαν πέντε Ελληνικά Σχολεία της Αθήνας: 3ο, 9ο, 13ο, 15ο και το Πρότυπο Ελληνικό Σχολείο. Θ. Μπελίτσος, "Κυανέρυθρη ιστορία: Ο Πανιώνιος διοργανώνει τα πρώτα πρωταθλήματα βόλεϊ στην Ελλάδα (1925-1930)", εφ. "Κυανέρυθρη πλατεία", φ. 59 (19/1/2013).